  Туспуктэм: vk.com (Можгинский район) Наталия Сильвестрова Можга ёросысь Пазял гуртысь лыдӟиськоннилы удмурт нылпи кылбурчилэсь Лидия Черновалэсь нимзэ сётӥзы. Сыӵе пумкылъян ёросысь депутатъёслэн кенешсы 5-тӥ оштолэзе кутӥз, ивортӥз ёрос администрацилэн пресс-службаез. 12 оштолэзе 14 часын лыдӟиськонниын ужъюртлы кылбурчилэсь нимзэ сётонлы сӥзем «С именем Черновой связана» буре ваён ӝыт ортчоз    Лидия Чернова вордскиз Эгра ёросысь Зури черкогуртын 1927-тӥ арын 1-тӥ оштолэзе. 1961-1977 аръёсы Пазял гуртын лыдӟиськонниын ужаз, мерлыко уж нуиз. Творчествояз бадӟым инты школаозь арлыдо но покчи классъёссын дышетскись нылпиослы кылбуръёс басьто. Пиналъёсты соос чылкыт сюлэмо луыны но ужез гажаны дышето. Кылбурчилэн пинал дырыз ож вакытэ тупаз. Быдэ вуэмъёслы гожтэм тросэз ужъёсыз со аръёслы но Быдӟым Атыкай оже пыриськемъёслы сӥземын. Солэн картэз но – Николай Чернов – фронтовик вал. Соос куать нылпизэс ӵош будэтӥзы. Лидия Чернова улонысь 2022-тӥ арын туылспалэ кошкиз.  Тодэ вайытом, 2022-тӥ арын Дэбес ёрос лыдӟетъюртлы Степан Широбоковлэсь нимзэ, нош Дэри ёросысь гурт библиотекалы Вячеслав Ар-Сергилэсь нимзэ сётӥзы. Тегъёс: лыдӟиськонни гожъясьёс удмуртъёс Можга Удмуртия  